Úradný vestník L 122 , 14/05/1997 S. 0021 - 0023



Rozhodnutie Komisie z 22. apríla 1997, ktoré predkladá zoznam tretích krajín, z ktorých je povolený dovoz výrobkov z rýb pre ľudskú spotrebu (Text s významom pre EHP) (97/296/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu 95/408/ES z 22. júna 1995 o podmienkach pre zostavenie predbežného zoznamu prevádzok tretích krajín, z ktorých majú počas prechodného obdobia členské štáty povolenie dovážať určité výrobky živočíšneho pôvodu, výrobky z rýb alebo živé lastúrniky [1] tak, ako bolo zmenené a doplnené rozhodnutím 97/34/ES [2], a najmä jeho článkom 2 (2), keďže Komisia stanovila zvláštne podmienky pre dovoz produktov z rýb, ktoré sa vzťahujú na isté tretie krajiny; keďže rozhodnutie Komisie 95/328/ES [3] zavádza normovaný zdravotný certifikát pre dovoz výrobkov z rýb z tretích krajín, na ktoré sa ešte nevzťahuje takýto typ rozhodnutia; keďže rozhodnutie Komisie 97/20/ES [4] stanovuje zoznam tretích krajín, z ktorých je povolený dovoz lastúrnikov, ostnokožcov, plášťovcov a morských ulitníkov v akejkoľvek forme pre ľudskú spotrebu; keďže je teraz potrebné vypracovať zoznam tretích krajín, ktoré spĺňajú podmienky rovnocennosti uvedené v článku 2 (2) rozhodnutia 95/408/ES a ktoré sú preto schopné zaručiť, žeprodukty z rýb vyvážané do spoločenstva spĺňajú zdravotné požiadavky na ochranu zdravia spotrebiteľa, ktoré ukladá smernica Rady 91/493/EHS, ktorá obsahuje zdravotné podmienky výroby a umiestnenia na trhu produktov z rýb [5]; keďže tento zoznam musí zahrňovať tretie krajiny, ktorých sa už týka konkrétne rozhodnutie a tretie krajiny, ktoré spĺňajú podmienky obsiahnuté v článku 2 (2), pre ktoré možno navrhnúť predbežný zoznam povolených prevádzok v súlade s postupom, ktorý ukladá rozhodnutie 95/408/ES; keďže je potrebné vyhnúť sa porušeniu tradičných obchodných vzťahov, článok 11 (7) smernice 91/493/EHS môže zostať v platnosti počas obmedzeného obdobia dovozu produktov z rýb z tretích krajín, ktoré ešte nie sú zahrnuté v tom zozname; keďže ten zoznam tretích krajín je zostavený bez toho, aby boli dotknuté pravidlá spoločenstva alebo národné pravidlá týkajúce sa ochrany zdravia zvierat alebo ochrany životného prostredia; keďže opatrenia upravené týmto rozhodnutím sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V prílohe sa stanovuje zoznam tretích krajín, z ktorých sú členské štáty oprávnené dovážať isté výrobky živočíšneho pôvodu, výrobky z rýb, alebo živé dvojlaločné lastúrniky, ktoré spĺňajú podmienky uvedené v článku 2 (2) rozhodnutia 95/408/ES o podmienkach, ktoré sa majú stanoviť na prechodné obdobie. Článok 2 1. Bez toho, aby boli dotknuté ustanovenia, ktoré súvisia s ochranou zdravia zvierat alebo ochranou životného prostredia, členské štáty musia zabezpečiť, aby sa nedovážali žiadne výrobky z rýb v akejkoľvek forme určené pre ľudskú spotrebu z iných ako tretích krajín uvedených v pripojenom zozname. 2. Odsek 1 sa nebude vzťahovať na výroky z rýb dovážané z prevádzky schválenej v súlade s postupom uvedeným v článku 11 (6) smernice 91/493/EHS. Článok 3 1. Bez ohľadu na článok 2, môžu členské štáty naďalej do 1. júla 1998 dovážať výrobky z rýb z tretích krajín, ktoré nie sú zahrnuté v zozname pripojenom k rozhodnutiu v súlade s článkom 11 (7) smernice 91/493/EHS. 2. Členské štáty musia dozrieť na to, aby sa výrobky z rýb dovážané podľa podmienok uvedených v odseku 1 predávali len na domácom trhu dovážajúceho členského štátu alebo členských štátov podľa tej istej výnimky a na to, aby krajina pôvodu bola na výrobku jasne vyznačená. Článok 4 Toto rozhodnutie nadobudne účinnosť 1. júla 1997. Článok 5 Toto rozhodnutie je adresované členským štátom. V Bruseli 22. apríla 1997 Za Komisiu Franz Fischler člen Komisie [1] Ú. v. ES L 243, 11.10.1995, s. 17. [2] Ú. v. ES L 13, 16.1.1997, s. 33. [3] Ú. v. ES L 191, 12.8.1995, s. 32. [4] Ú. v. ES L 6, 10.1.1997, s. 46. [5] Ú. v. ES L 268, 24.9.1991, s. 15. -------------------------------------------------- PRÍLOHA Zoznam tretích krajín, z ktorých je povolený dovoz produktov z rýb v akejkoľvek forme pre ľudskú spotrebu I. Tretie krajiny, na ktoré sa vzťahuje konkrétne rozhodnutie na základe smernice Rady 91/493/EHS Albánsko Argentína Brazília Kanada Čile Kolumbia Pobrežie Slonoviny Ekvádor Faerské ostrovy Gambia Indonézia Japonsko Malajzia Mauritánia Maroko Nový Zéland Peru Filipíny Rusko Senegal Singapur Južná Afrika Južná Kórea Taiwan Thajsko Turecko Uruguaj II. Tretie krajiny, ktoré spĺňajú požiadavky článku 2 (2) rozhodnutia Rady 95/408/ES Austrália Bangladéš Belize Čína Kostarika Chorvátsko Kuba Falklandské ostrovy Grónsko Guatemala Honduras India Madagaskar Maldivy Mexiko Namíbia Panama Poľsko Seychely Slovinsko Švajčiarsko Togo Tunisko Spojené štáty americké Venezuela Vietnam --------------------------------------------------